
EMLÉKEZTETŐ

A Győr-Moson-Sopron Megyei Mérnöki Kamara Elnökségének 2009.01.26. napján tartott elnökségi üléséről. 

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) tárgyalóterme (II. emelet 201/a.)

Jelen vannak: 

Mellékelt jelenléti ív szerint

Az Elnökségi Ülés határozatképes. Jelenlévők a napirendet elfogadták és az ülés a napirendek megvitatásával folytatódott. 
Az Elnökségi Ülés napirendje. 

1. Tagfelvételek, engedélyek, fellebbezések.

Dr. Bakos Ágnes titkár

2. Aktuális megyei Mérnöki Kamarai kérdések megbeszélése.

Elnökség

· Kamarai ingatlanvásárlás

· SZIE – Megyei Mérnöki Kamara megbeszélés

· Mérnök Bál értékelése 

· Megyei Kamarai Sportnap értékelése

3. Tájékoztató az országos Mérnöki Kamara január 14-i elnökségi üléséről

Kovács István elnök

4. Kötelező SZAKMAI továbbképzések szervezése

Dr. Neiger Róbert és Bukovics János elnökségi tagok

5. Hírlevél témák

Bartal György elnökségi tag

6. Egyebek.

1. Tagfelvételek, engedélyek, fellebbezések.
Dr. Bakos Ágnes titkár ismertette a tagfelvételi, a tagsági viszony helyreállítási, ill. az engedély-kérelmeket. 

1/2009. (I.26.) GYMSMMK Elnökségi határozat
2 fő kérte a tagfelvételét: Csuta Norbert és Triesz Péter

2/2009. (I.26.) GYMSMMK Elnökségi határozat

A hátralékos tagdíj megfizetésére tekintettel az elnökség hatályon kívül helyezte a következő határozatokat: Villányi Gábor (08-0945) tagsági viszonyát megszüntető 527/2008. sz. határozatát, Hargitai László (08-0350) tagsági viszonyát megszüntető 502/2008. sz. határozatát, Gilicze József (08-0912) tagsági viszonyát megszüntető 515/2008. sz. határozatát, Márki Imre (08-0417) tagsági viszonyát megszüntető 518/2008. sz. határozatát, Tőke László (08-0405) tagsági viszonyát megszüntető 526/2008. sz. határozatát.
Dr. Bárány András (08-0562) tagsági viszonyát megszüntető 500/2008. sz. határozatát az Elnökség – kivételes méltányosságból – hatályon kívül helyezte azzal a feltétellel, hogy a tag a hátralékos tagdíját 2009. december 31. napjáig köteles megfizetni.
3/2009. (I.26.) GYMSMMK Elnökségi határozat

Jogosultság ügyében kérelmet terjesztettek elő:

Meghosszabbítások:

Luksander Rezső: 
EN-T (Energetikai /létesítményi és technológiai/ tervezés/Kiemelten gyakorlott szakterületek: Nagy- és kisfeszültségű szabadvezetékek tervezése; Nagy- és kisfeszültségű kábelhálózatok tervezése; Szabadtéri elhelyezésű fogyasztó transzformátorok tervezése)

Hajduné Vaczula Mária: 
T-T (Tartószerkezeti tervezés)

Új engedélyek:

Korda Tibor: 
EN-T (Energetikai /létesítményi és technológiai/ tervezés, Kiemelten gyakorlott szakterületek: Kazánok és energetikai berendezések telepítésének tervezése; Távhőszolgáltatás építményeinek tervezése )

Ferenczi Huba: 
TE-T (Településrendezési energia-közmű tervezés)


TV-T (Településrendezési víziközmű tervezés)

Tóth István: 
ÉE-SZ (Épületenergetika szakértés)

Új engedély (megadható, ha a jogosultsági vizsgát megszerzi!)

Badura Gábor: 
ÉE-SZK (Épületenergetika korlátozott szakértés)

Szokoly Zoltán: 
ÉE-SZ (Épületenergetika szakértés)

Szakmai továbbképzésből 1 pont hiányzik. Ha megvan, utána megújítható:

Pannonhalmi Miklós: 
VZ-T (Vízimérnöki tervezés; Kiemelten gyakorlott szakterület: Vízgazdálkodási környezet- és vízminőségvédelmi létesítmények)

Az elnökség egyhangú határozatot hozott a kérelmek teljesítéséről.
2. Aktuális Megyei Mérnöki Kamarai kérdések megbeszélése.

Elnökség

· Kamarai ingatlanvásárlás

· SZIE – Megyei Mérnöki Kamara megbeszélés

· Mérnök Bál értékelése 

· Megyei Kamarai Sportnap értékelése

Kamarai ingatlanvásárlás

SZIE – Megyei Mérnöki Kamara megbeszélés

Kovács István:

Bérleti konstrukcióban lehetőség van a Széchenyi Egyetemmel való együttműködésre, helyet biztosítanak nekünk. A földszinti rajzon látható épületben lenne helye a Kamarának. Ezt mind helyileg, mind szervezeti elhelyezkedés szempontjából megfelelőnek tartom. Az elhelyezkedésünket itt látom jónak. 

Csejtei György: 
Támogatom, ez még mindig nem zárja ki, hogy valamikor egy saját székházat vegyünk. 

Bogár Zolt: 
Maximálisan támogatom. Javasolom, hogy okiratban fektessük le. 

Koch Péter: 
Ha már pénzt fizetünk, akkor fizessünk az Egyetemnek.

Az Elnökség egyhangú döntéssel úgy határozott, hogy a Széchenyi Egyetemmel való együttműködés keretében oldja meg a Megyei Mérnöki Kamara székházának elhelyezését akként, hogy a Széchenyi Egyetem épülő létesítményében a földszinten egy összesen 40 m2 területű bérleményre vonatkozóan előszerződést, majd bérleti szerződést köt. E döntésből következően az Elnökség előírja az Elnöknek, tájékoztassa az INSZOL Zrt-t, hogy az INSZOL Zrt tulajdonában lévő, Győr, Kölcsey utca 10. szám alatti lakóház megvásárlására vonatkozó szándékától a Megyei Mérnöki Kamara eláll.
Mérnökbál értékelése:

Bogár Zsolt: 
A hely nem alkalmas bál rendezésére, nem lehetett szót váltani senkivel. 

Kovács István: 
Valóban, a hely nem volt alkalmas bál rendezésére. Ami a pénzügyi számvetést illeti:  a bál megrendezése 1.010.000., Ft-ba került. Ez részben a tagok befizetéséből jött össze, 455.000., Ft-tal járult hozzá a Mérnök Műhely pénzéből a Kamara. Úgy gondolom, hogy jövőre is meg kell szervezni. 

Ugyanezen a napon sportnapot is tartottunk. Kamarai sportnapnak neveztük. A tornát az audisok előtt a Gecser Béla vezette csapat nyerte. 

3. Tájékoztató az országos Mérnöki Kamara január 14-i elnökségi üléséről

Kovács István:

2009. január 14-én MMK elnökségi ülést tartottunk. Itt is érezhető volt, hogy gondok vannak a Kamarában. Élesen felmerült, hogy miért nem jobban szervezett a kamara, miért nem dolgozik jobban az adminisztráció. Az FB úgy ítélte meg, hogy szólni kell. Az Elnök januárban találkozott az FB- vel, akik felhívást adtak át az Elnöknek. Az FB javaslata az volt, hogy a kamara elnöke adja át a jogköreit az alelnököknek. Az elnök válasza: Ezt nem fogadta el, jogszabály alapján sem lehetséges. Másik javaslat: jelentős személyi változásokra van szükség: a főtitkár és a jogtanácsos munkaviszonyának azonnali megszüntetése. Válasz: Ami a jogtanácsost illeti, intézkedések vannak folyamatban. Főtitkár munkaviszonyának megszüntetése nem a kamara elnökének, hanem az elnökség jogköre. 
Mindezekből is látszik, kívánatos lenne, hogy a tisztújítás megtörténjen. Az egyes területi kamarák ezzel kapcsolatban különböző állásfoglalásokat hoznak. Ezeket előzetes korteshadjáratnak ítélem meg. Úgy érzem, hogy ebben a helyzetben nem figyelemfelhívó határozatokat kell hozni, hanem meg kell őrizni a kamara egységét a tisztújításig. 

Koch Péter: 
Én nem ismerem ki magam, de én olyanra nem akarok szavazni, aki bomlaszt és így esély nincs arra, hogy megfelelő kamarai szervezet alakuljon ki. 

Kovács István: 
Nekünk a jelöltek ismeretében meg kellene beszélni a jelöléseket. A múlt hónapban Baross Károly engem javasolt jelöltként alelnöki tisztségre.

Szabó Péter: 
Ragaszkodom hozzá, hogy Elnök Úr is készítsen programot. 

Kovács István: 
Készítek programot és a jelölés során ez nyilvánosságra kerül. Másik hír: dr. Korda János levele: elég valakinek vezető tervezői címet kérvényezni és kapni, ezzel automatikusan tervellenőri jogosultság is megszerezhető. Részletes szakmai önéletrajz elég a vezető tervező cím kérelmezéséhez.  A tagozati minősítő bizottság véleményez. 

4. Kötelező szakmai továbbképzés
Bukovics János: 
Egyeztettük a tavaszi továbbképzések időpontjait. Az előadókra minden szakágnál két prominens szakembert kértünk fel. 

Csejtei György: 
A közlekedési tematikát szeretném megkapni és az előadók személyére tennénk javaslatot. 

Kovács István:

Már indítanak energia auditálási oktatási tanfolyamokat. Az első vidéki előadás Győrben lesz. Ennek a közzététele holnap fog megtörténni. Vizsgadíjat kell fizetni. A tanfolyam egyébként nem kötelező, vizsgát anélkül is lehet tenni. 

Az országos elnökség határozata szerint nyilvántartást kell vezetni a vezető tervezői címekről és tervellenőri jogosultságokról. Ez tulajdonképpen egy lista (közös nyilvántartás) arról, hogy kik rendelkeznek tervellenőri jogosultsággal. 

5. Hírlevél témák

Bartal György:

A Hírlevélben anyagot kell feltenni a bálról, az oktatásról, sportnapról.

- kmf. -

